Nagy a baj: már az űrből is látni az amazonasi erdőtüzeket
Ég és csak ég a bolygó tüdejének is nevezett brazil esőerdő, a tűz pedig már nagyon messziről is jól kivehető. Mi lesz ennek a vége?
A száraz időszak beköszöntével előfordul, hogy tűz keletkezik az amazonasi erdőkben, de ami az utóbbi napokban történik, rendkívül szokatlan: sokkal nagyobb területen ég az erdő, a helyzet pedig annyira súlyos, hogy már messziről, az űrből is jól kivehető:

Az amerikai Országos Repülésügyi és Űrkutatási Hivatal, a NASA által a napokban közreadott képen az amazonasi erdőtüzek füstje látható. A fotó az augusztus 13-i állapotot örökítette meg, vagyis már akkor nagyon nagy volt a baj.

Brazília űrkutatási hivatala, az INPE adatai szerint idén 84 százalékkal több az erdőtűz, mint az előző év hasonló időszakában: januártól augusztusig 72 ezer tüzet észleltek, és egyedül augusztus 15. óta 9500 helyen csaptak fel a lángok az Amazonasnál. A mostani esetek azonban valószínűleg még tovább rontanak majd ezen a statisztikán.

[Ez is érdekelheti: Megölik a Föld "tüdejét", ha tovább folytatódik a brazil fakitermelés]

A brazil erdőtüzek nem csak a pusztuló fák miatt problémásak. Több szén-dioxid kerül a légkörbe, ami pedig a globális felmelegedés folyamatát is gyorsítja.

Ha máskor is tudni szeretne hasonló dolgokról, lájkolja a HVG Tech rovatának Facebook-oldalát.
erdőtűz amazonasi őserdő erdőtüzek Erdőtüzek Brazíliában tűzvész űr amazonasi erdőtűz Amazonas természeti katasztrófa űrfotó Brazília